**ОБЩИНСКИ СЪВЕТ –гр. МИЗИЯ, обл. ВРАЦА**

**Мандат 2011-2015 г.**

**П Р О Т О К О Л**

**№ 46/ 21.08.2014 г.**

 На 21 август 2014г, /четвъртък/ от 9.15ч. в заседателна зала № 107 в сградата на Община Мизия се проведе ЧЕТИРЕДЕСЕТ И ШЕСТОТО ИЗВЪНРЕДНО ЗАСЕДАНИЕ на Общински съвет – Мизия, / съгласно чл. 33 ал. 2 от Правилника за организацията и дейността на Общински съвет – Мизия през мандат 2011-2015 година,приет на основание на чл.21, ал. 3 от ЗМСМА /. в което взеха участие 12 общински съветници, а именно: **Диана Вичева, Лидия Костова, Верка Николова, Николай Найденов, Николай Тодоров, Светла Мейцова, Теодоси Берчев, Димитринка Димитрова, Веселка Крачунова, Пламен Геранджийски , Мариана Петкова и Димитър Дахлев , не присъства г-жа Костадинова по уважителни причини.**

 Присъстваха: Д- р Виолин Крушовенски – Кмет на община Мизия, г-н Николай Нековски –Зам. кмет на община Мизия, Малинка Мариновска -секретар на Община Мизия, П. Маринов кмет на кметство с. Софрониево, г-н Шопов - кмет на кметство с. Липница, г-н Илиевски - кмет на кметство с. Крушовица, г-жа Ненова кметски наместник на с. Войводово. г -жа Иванова кметски наместник на с. Сараево, докладчиците по дневния ред и служители от общинска администрация.

 Заседанието бе открито и ръководено от г-жа Диана Вичева – Председател на ОбС, която провери кворума, обяви заседанието за легитимно да взема решения и подложи на обсъждане и гласуване проект на дневен ред и едно предложение към дневния ред . Общинския съвет единодушно реши да заседава при следния:

  **ДНЕВЕН РЕД:**

 ДНЕВЕН РЕД:

 1.Приемане право на предоставянето и управление на недвижим имот Частна държавна собственост от община Мизия за изграждане на селище за временно настаняване на пострадалите и останали без жилище граждани от гр.Мизия.

 2.Придобиване на имот – държавна собственост в гр . Мизия в полза на община Мизия

 3.Настаняване на евакуирани бедстващи граждани от наводнение на 02.08.2014г.останали без подслон в гр. Мизия в общински бази и временно селище от фургони .

 Докладва:ДД „УТИСХД”

 4. Създаване на Обществен съвет за управление на финансовите средства по кампанията за подпомагане на пострадалите от наводнението в гр. Мизияи с. Крушовица

 Докладва:Секретар на община Мизия

 5. Временно ДЕПО за отпадъци

 Докладва:Гл. спец. „ЕПП и Екология”

 6. Предприемане изпълнението на дейности по овладяване, ликвидиране и преодоляване на последиците от бедственото положение в резултат на наводнението в община Мизия от 02.08.2014г

 Докладва: Гл. експ. „ИРЕППМСОБ”

 7. Изказване на благодарност за указаната помощ и подкрепа във връзка със създалото се бедствено положение в гр. Мизия след наводнението на 02.08.2014г

 Докладва:Гл. счетоводител на община Мизия

 8. Предсрочно вдигане на бедственото положение .

 Докладва:Секретар на община Мизия

 9. Актуални въпроси и питания.

 Д-р Виолин Крушовенски – Кмет на община Мизия призова всички присъстващи в залата с едноминутно мълчание да почетат смъртта на двамата наши съграждани .

 **РЕШЕНИЯ:**

 По т. 1

 РЕШЕНИЕ № 402 /гласували – 12 за/

**1.** Общински съвет – Мизия, на основание чл.21, ал.1, т.23 от ЗМСМА, във връзка с чл.15, ал.1 от Закона за държавната собственост /ЗДС/, изразява съгласие Община Мизия да приеме правото на предоставяне и управление на следните имоти – държавна собственост:

 **имот с пл.№655,** по кадастралния план на гр. Мизия, **с площ 56 054.00 кв.м.,** с находящите в него сгради, както следва:

- масивна двуетажна сграда /приемно здание - бивша гара/, застроена площ 99,00 кв.м. и РЗП – 198,00кв.м.

- масивна едноетажна сграда /магазия/, застроена площ 60,00 кв.м.

- едноетажна сграда - акумулаторно, застроена площ 3,70 кв.м.

- тоалетна, застроена площ 16,00 кв.м.

и **имот с пл.№656,** по кадастралния план на гр. Мизия, **с площ 2 574.00 кв.м.,** с находящите в него сгради, както следва:

- масивна едноетажна сграда /кантон/, застроена площ 131,00 кв.м.

- масивна едноетажна сграда, застроена площ 88,00 кв.м.

- масивна едноетажна сграда, застроена площ 20,00 кв.м.,

 за временно разполагане на фургони и настаняване в тях на пострадалите и останали без жилища граждани от гр. Мизия, обл.Враца.

 **2.** Възлага на Кмета на Община Мизия да предприеме неотложни действия по почистване и подготовка на терена за изграждане на селището.

 По т. 2

 РЕШЕНИЕ № 403/гласували – 12 за/

**1.** Общински съвет – Мизия, на основание чл.21, ал.1, т.8 от ЗМСМА, във връзка с чл.6, ал.1 и чл.54, ал.1 и ал.2 от Закона за държавната собственост /ЗДС/ и чл.8, ал.1 и чл.34 от Закона за общинската собственост /ЗОС/, дава съгласие **да се придобият в собственост от Община Мизия,** след изпълнение на изискването на чл.54, ал.1 от ЗДС, следните имоти – държавна собственост:

 **имот с пл.№655,** по кадастралния план на гр. Мизия**, с площ 56 054.00 кв.м.,** с находящите в него сгради, както следва:

- масивна двуетажна сграда /приемно здание - бивша гара/, застроена площ 99,00 кв.м. и РЗП – 198,00кв.м.

- масивна едноетажна сграда /магазия/, застроена площ 60,00 кв.м.

- едноетажна сграда акумулаторна, застроена площ 3,70 кв.м.

- тоалетна, застроена площ 16,00 кв.м.

и **имот с пл.№656, с** по кадастралния план на гр. Мизия, с **площ 2 574.00 кв.м.,** с находящите в него сгради, както следва:

- масивна едноетажна сграда /кантон/, застроена площ 131,00 кв.м.

- масивна едноетажна сграда, застроена площ 88,00 кв.м.

- масивна едноетажна сграда, застроена площ 20,00 кв.м.

**2.** Общински съвет – Мизия възлага на кмета на Община Мизия да предприеме всички законови действия по осъществяване на процедурата, описана в т. 1.

 По т. 3

 РЕШЕНИЕ № 404 /гласували – 12 за/

 Общински съвет - Мизия на основание чл.21, ал.1, т.8 и т.23 от ЗМСМА да вземе следните **Решения:**

 1. Пострадалите граждани от квартал “Ново село”, квартал “Лъката”, квартала около ПГ по ХТ “Васил Левски” и от ул.”Сергей Румянцев” да бъдат настанени в:

- общежитието на ул.”Цанко Церковски”№27, гр.Мизия;

- временно селище от фургони;

- общежитието на ж.к.”Лазар Драганов”,

 като с предимство да се настаняват семействата с малки деца, инвалидите и пенсионерите.

 2. Възлага на Кмета на Община Мизия да предприеме неотложни действия, за подготовка, хигиенизиране, оборудване с необходимата мебелировка, ремонтиране на сградите на Общежитията и за изграждане на селището от фургони.

 По т. 4

 РЕШЕНИЕ № 405 /гласували – 12 за/

1. На основание чл.21, ал.1, т. 14 от ЗМСМА Общински съвет – гр. Мизия създава **Обществен съвет за управление на финансовите средства по кампанията за подпомагане на пострадалите от наводнението в гр. Мизия и с. Крушовица в състав от 15 члена.**
2. В Обществения съвет да бъдат включени:
* Председателят на Общинската организация на БЧК – Община Мизия.
* Представител на Дирекция „Социално подпомагане” – гр. Оряхово.
* Председателят на Общински съвет – гр. Мизия.
* Секретарят на Община Мизия.
* Представител на Дирекция „АПИОФД” Община Мизия.
* Представители на пострадалите квартали в гр. Мизия и с. Крушовица.- 8 бр.
* Представител от Общо практикуващите лекари.
* Представител на обществена медия.

 По т. 5

 РЕШЕНИЕ № 406 /гласували – 12 за/

Общински съвет-гр. Мизия приема за сведение представената.

 По т. 6

 РЕШЕНИЕ № 407 /гласували – 12 за/

 1. Общински съвет- Мизия дава съгласие Кмета на Община Мизия да проведе съответните процедури по реда на ЗОП за изпълнение на дейностите по овладяване, ликвидиране и преодоляване на последиците от бедственото положение на територията на общината, в резултат на наводнението от 02.08.2014г.;

 2. Общински съвет- Мизия дава съгласие за осигуряване на необходимото финансиране на дейностите по овладяване, ликвидиране и преодоляване на последиците от бедственото положение в резултат на наводнението от 02.08.2014г., със средства по Постановление на Министерски съвет за одобряване на допълнителни разходи/ трансфери от резерва по чл.1, ал.2, раздел II, т.4.1.1 от Закона за държавния бюджет на Република България за 2014г. за непредвидени и/ или неотложни разходи за предотвратяване, овладяване и преодоляване на последиците от бедствия, от бюджета на МКВПМС, МФ, МРР, МОСВ, ПУДООС, МЗХ, капиталови средства, местни и неданъчни приходи, включително и дарения, със средства от Европейския фонд „Солидарност”, други кредити, включително и от МБВР, и др. източници.

 По т. 7

 РЕШЕНИЕ № 408 /гласували – 12 за/

 1. На основание чл. 21, ал. 1,т. 8, от ЗМСМА

Общински съвет гр. Мизия дава право на Кмета на Община Мизия от негово име и от името на Общински съвет гр. Мизия да изрази благодарност за указаната помощ и съдействие от всички институции, фирми и физически лица участвали в спасителните действия на населението.

 2.Възлага на Кмета на Община Мизия да избере начина на отправяне на благодарствените адреси съгласно приложения списък.

 По т. 8

 РЕШЕНИЕ № 409/гласували – 12 за/

 Общински съвет – гр. Мизия на основание чл.21, ал.1, т.8 от ЗМСМА да вземе следните решения:

1. Бедственото положение в населените места с. Липница, с. Войводово и с. Софрониево да отпадне предсрочно.
2. Възлага на Кмета на Община Мизия да предприеме необходимите действия за предсрочното отпадане на бедственото положение.

 По т. 9

Актуални въпроси и питания.

 Г-н Дахлев – Об Съветник - При такава ситуация различните хора дават различна оценка . Общото мнение на хората е , че има много добра организация от страна на общинската администрация. Г-н Цветлин Йовчев също в свое интервю каза , че е силно впечатлен от добрата местна организация. Г- жа Кристалина Георгиева – Еврокомисар каза – Впечатлена съм от добрата организация на местното ръководство. Целият съставна общината работи денонощно. Но има и малък пропуск от страна на общинска администрация, в самото начало се допусна да се дава храна и вода и на хора, който не са пострадали .

 Г-н Нековски – Зам. Кмет на община Мизия - В първите дни от наводнението всички хора получиха вада и храна затова, че не работеше нито един магазин нямаше как да се излезе от града и да се снабдят хората с храна.

 Г- н Илиевски – Кмет на с Крушовица- Най- голям проблем в с. Крушовица в момента е пострадалия мост.

 Д-р Крушовенски – Днес фирма ще започне оглед и работа по укрепване на моста в с. Крушовица.

 Писахме до г-жа Г. Чавдарова за необходимостта от лицензирани оценители за извършване на оценки за нанесените щети от наводнението. Днес пристигат експерти от гр. Перник , който съвместно със служители от общинска администрация ще обходят всеки един пострадал имот в гр. Мизия и с. Крушовица.

 Продължава почистването на града . В почистването участват 4бр. камиони от АЕЦ- Козлодуй, фадрома от община Гълъбово, фадрма на община Мизия , багер от Бутан , багер на ВиК .

 С това дневният ред бе изчерпан и заседанието закрито в 11.00 часа.

 Вярно с оригинала съхраняван в общински съвет гр. Мизия

 Протоколчик :…………. Председател на ОбС Мизия:………………

 /Аксиния Петрова/ /Диана Вичева/

21.08.2014 г.

гр. М и з и я